**«Павлодар облысы әкімдігінің**

**2015 жылғы 28 мамырдағы**

**«Денсаулық сақтау саласындағы**

**мемлекеттік көрсетілетін қызмет**

**регламенттерін бекіту туралы»**

**№160/5 қаулысына өзгерістер**

 **енгізу туралы»**

Қазақстан Республикасының 2013 жылғы 15 сәуірдегі «Мемлекеттік қызметтері туралы» Заңының 16-бабы 3- тармақшасын сәйкес, Павлодар облысының әкімдігі **ҚАУЛЫ ЕТЕДІ:**

1.Павлодар облысы әкімдігінің 2015 жылғы 28 мамырдағы «Денсаулық сақтау саласындағы мемлекеттік көрсетілетін қызмет регламенттерін бекіту туралы» №160/5 қаулысына (2015 жылғы 17 шілдеде «Регион.kz» газетінде жарияланған, Нормативтік құқықтық актілерді мемлекеттік тіркеу тізілімінде № 4587 тіркелген) келесі өзгерістер енгізілсін:

көрсетілген қаулымен бекітілген «Медициналық қызметке лицензия беру» мемлекеттік көрсетілетін қызмет регламентінде:

5-тармақ мынадай редакцияда жазылсын:

«5. Көрсетілетін қызметті беруші арқылы мемлекеттік қызметті көрсету процесінің құрамына кіретін әрбір рәсімнің (іс-қимылдың) мазмұны:

      1) құрылымдық бөлімшенің маманы өтінішті қабылдайды, тексереді және тіркейді, лицензияның телнұсқасын және (немесе) лицензияға қосымшаны беру кезінде құрылымдық бөлімшенің маманы «Телнұсқа» деген белгіні көрсетіп, басқарма басшысына немесе оның орынбасарына жібереді - 15 минут;

      2) басқарма басшы немесе оның орынбасары құжаттарды қарайды және жауапты орындаушыны анықтайды - 4 сағат ішінде;

      3) жауапты орындаушы:

      құжаттар топтамасын зерделейді, «Заңды тұлға» мемлекеттік дерекқор базасында (бұдан әрі –ЗТ МДБ) көрсетілетін қызметті алушы мәліметтерінің бар болуын тексереді, ақпаратық жүйеге берiлген, қайта ресiмделген, тоқтатылған, жаңартылған және қолданылуы тоқтатылған лицензиялар, сондай-ақ лицензияланған қызметтің түрін (кіші түрін) жүзеге асыратын филиалдар, өкілеттіктер, (объектілер, пункттер, учаскелер), лицензиаттар туралы мәліметтерді енгізеді, «Е-лицензиялау» МДБ АЖ-да қызметті өңдейді, көрсетілетін қызметті алушының біліктілік талаптарға сәйкестігін тексереді, қажет болған жағдайда мемлекеттік қызметті көрсетуді уәкілетті органдармен келіседі, мемлекеттік қызмет нәтижелерін дайындайды:

      лицензия және (немесе) лицензияға қосымшаны беру кезінде - 15 жұмыс күні, лицензияны және (немесе) лицензияға қосымшаны қайта ресімдеу кезінде - 3 (үш)жұмыс күні, лицензияның телнұсқасын және (немесе) лицензияға қосымшаны беру кезінде - 2 (екі) жұмыс күні;

Көрсетілетін қызметті беруші көрсетілетін қызметті алушының құжаттарын алған кезден бастап екі жұмыс күні ішінде ұсынылған құжаттардың толықтығын тексереді.

Стандарттың 9-тармағында көзделген тізбеге сәйкес ұсынылған құжаттардың толық болмау және (немесе) мерзімі өткен құжаттарды ұсыну фактісі анықталған жағдайда көрсетілетін қызметті беруші көрсетілген мерзімде өтінішті қараудан бас тарту туралы жазбаша дәлелді жауап береді;

       4) басқарма басшы немесе оның орынбасары мемлекеттік қызмет көрсету нәтижесін тексереді және қол қояды – 4 (төрт) сағат ішінде;

       5) жауапты орындаушы басқарманың басшысы немесе оның орынбасары мемлекеттік қызмет нәтижесіне қол қойғаннан кейін мемлекеттік қызмет нәтижесін қызметті алушының электрондық поштасына жібереді – 4 (төрт) сағат ішінде;

9-тармақтың 2) тармақшасы мынадай редакцияда жазылсын:

2) Мемлекеттік корпорацияның қызметкері 15 (он бес) минут ішінде мемлекеттік қызметті көрсетуге қажетті өтініш пен құжаттарды тіркейді. Егер көрсетілетін қызметті алушы Стандарттың 9-тармағында көзделген тізімге сәйкес құжаттардың толық топтамасын ұсынбаған жағдайда және (немесе) мерзімі өтіп кеткен құжаттар ұсынылған кезде, Мемлекеттік корпорациясының қызметкері өтінішті қабылдаудан бас тартады және белгіленген нысанда қолхат береді»;

көрсетілген қаулымен бекітілген «Тегін медициналық көмектің кепілдік берілген көлемін көрсету жөніндегі әлеуетті қызметтер берушінің қойылатын талаптарға сәйкестігін (сәйкес келмейтінін) анықтау» мемлекеттік қызмет көрсету регламентінің 9-тармағы 2) тармақшасының екінші абзацы мынадай редакцияда жазылсын:

2) Мемлекеттік корпорация қызметкері 20 (жиырма) минут ішінде мемлекеттік қызметті көрсету үшін қажетті өтінішті және құжаттарды тіркейді. Көрсетілетін қызметті алушы стандарттың 9-тармағымен қарастырылған тізбеге сәйкес толық құжаттар топтамасын ұсынбаған жағдайда және (немесе) мерзімі өтіп кеткен құжаттар ұсынылған кезде, Мемлекеттік корпорация қызметкері өтінішті қабылдаудан бас тартады және Стандарттың 9-қосымшасына сәйкес нысан бойынша құжаттарды қабылдаудан бас тарту туралы қолхат береді;

осы қаулымен бекітілген «[Аудандық орталықтан](http://adilet.zan.kz/kaz/docs/V15P0004587#z367) алыс елді мекендердегі бастапқы медициналық-санитариялық консультациялық диагностикалық көмек көрсететiн денсаулық сақтау ұйымдарының дәріхана пункттері арқылы және фармацевтикалық бiлiмi бар маман болмаған жағдайда жылжымалы дәрiхана пункттері арқылы дәрілік заттар мен медициналық мақсаттағы бұйымдарды өткізуді жүзеге асыру үшін медициналық бiлiмi бар мамандарды аттестаттау» мемлекеттік қызмет көрсету регламенті алынып тасталсын;

2. «Павлодар облысы денсаулық сақтау басқармасы» мемлекеттік мекемесі заңнамамен белгіленген тәртіпте:

осы қаулының аумақтық әділет органында мемлекеттік тіркелуін;

осы қаулының ресми жариялануын;

осы қаулының Павлодар облысы әкімдігінің интернет-ресурсында орналастырылуын қамтамасыз етсін.

3. Осы қаулының орындалуын бақылау облыс әкімінің орынбасары М.М. Бегентаевқа жүктелсін.

4. Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Облыс әкімі Б. Бақауов**